ഹലോ... പെഗസസ് എന്തുണ്ടു വിശേഷം? സ്കോട്ട്ല ന്റ്കാരന്. ശാസ്ത്രജ്ഞന്. എന്ജിനിയര്. കണ്ടുപിടിത്തക്കാരന്. ബുദ്ധിയുടെ ഈ പൊന്നാശാന് ആരെന്നല്ലേ. ഇപ്പോ ഒന്നുകൂടി തിരക്കണം. അറിയണം. ഈനൂറ്റാണ്ടില് ചോര്ത്താന് പറ്റിയ യന്ത്രം. അത് കണ്ടുപിടിച്ചത് ഏത് വിദ്വാനാണ്. എല്ലാപേര്ക്കും അറിയാവുന്ന സാക്ഷാല് അലക്സാണ്ടര് ഗ്രഹാംബെല് 18471922. ഫോണുകളുടെ പിതാവ്. എന്നാണീ ഉപകരണം പണി തുടങ്ങിയത്. 1876 മാര്ച്ച് 10ാം തീയതി മുതലെന്ന് റീഡേഴ്സ് ഡൈജസ്റ്റ് പറയുന്നു. ഒരിടത്തുനിന്ന് ഫോണ് വിളിക്കുന്നു. മറ്റേതലയ്ക്കല് ബെല് കിട്ടുന്നു. ഫോണ് എടുക്കുന്നു. രണ്ടറ്റവും ലയിനിലായാല് ഒരുവിളി കേള്ക്കാം. ഹലോ. ശരിയാണ്. ഈ ഹലോ എന്നത് ആരെന്നെറിയണ്ടെ. ഒരു പെങ്കൊച്ചായിരുന്നു. ഗ്രഹാം ബല്ലിന്റെ അന്നത്തെ കാമുകി. ഫോണ് വിജയം കണ്ടനേരം. ബെല് ആദ്യം വിളിച്ചത് ഈ കാമുകിയെ. മറ്റേതലയ്ക്കല് അവര് എത്തി. ഗ്രഹാം ബെല് മൊഴിഞ്ഞു: ഹലോ. ങൂം.. ഹലോ. അവളുടെ മറുപടി. അങ്ങനെയാണ് ഹലോ ഉണ്ടായതെന്ന കഥ. ഇന്നെന്താ സംഭവം. ശബ്ദത്തെ പോണവഴിക്ക് ചോര്ത്തിക്കളയും. ആദ്യമൊക്കെ കള്ളന്മാര് ചോര്ത്തി. കൊള്ളക്കാരും ഭീകരവാദികളും ഒക്കെ ചോര്ത്തി. ഇപ്പോ കളി മാറി. ഈ ചോര്ത്തല് വിദ്യ വില്ക്കാം. കാശു അടിച്ചുവാരാം. കണക്ക് കാണിക്കേണ്ട. ജി.എസ്.ടിയും ഇല്ല. ചില്ലറകച്ചോടമല്ല. 68 രാഷ്ട്രങ്ങള് കച്ചോടത്തില് ഏര്പ്പെട്ടത്രെ. സകല മാന്യരുടെയും ഫോണ് ചോര്ത്തി. ജഡ്ജിമാര് തൊട്ട് ചില മാടമ്ബിമാര് തൊട്ട്, നേതാക്കള് തൊട്ട്, മാധ്യമങ്ങള് തൊട്ട്... അങ്ങനെ പട്ടിക നീളുന്നു. ഇന്നും ഇന്നലെയും തുടങ്ങിയതല്ല. 2016 മുതല് ചോര്ത്തല് വിലസുന്നു. അങ്ങനെയാണ് വെളിപ്പെട്ടിരിക്കുന്നത്. കേരളത്തിനെയും വിട്ടിട്ടില്ല. ഇസ്രേല് ഒരു ചെറിയ മീനല്ല. പണ്ട് വിമാനം റാഞ്ചികളെ നേരിട്ടു. വെടിവച്ചിട്ടു പേരെടുത്തു. കൃഷിയില് പല മാറ്റങ്ങള് വരുത്തി. ധീരന്മാര്. രാജ്യസ്നേഹികള് എന്നൊക്കെ അപരനാമങ്ങള്. ഇപ്പോഴിതാ ഒരു ചോരനും ജന്മം കൊടുത്തിരിക്കുന്നു. ചോരന് അഞ്ച് വയസ് പ്രായമായി. പേര് പെഗസസ്. ഗ്രീക്ക് പുരാണങ്ങളില് നിന്ന് അടിച്ചുമാറ്റിയ പേര്. പെഗസസ് ഒരു കുതിരയാണ്. ഹെലിക്കോണ് മലയില് താമസം. ഈ കുതിരയ്ക്ക് വെള്ളനിറം. രണ്ട് ചിറകുകള് ഉണ്ട്. മിന്നല് വേഗത്തില് പറക്കും. ചുരുക്കത്തില് പെഗസസ് കിളികളെപ്പോലെ പറക്കും. ഗ്രീക്ക് പുരാണത്തില് ഒരു ചതിയുടെ കഥയുണ്ട്. അതിലാണ് ഈ കുതിരയുള്ളത് കിമോറ എന്നതൊരു ഭീകരജന്തു.വായില്നിന്ന് അഗ്നിദ്രാവകം ഒലിച്ചുകൊണ്ടിരിക്കും. സര്പ്പത്തിന്റെ ആകൃതി. നീണ്ടവാലും. കിമോറയെ കൊല്ലാന് കഥാനായകനെ അയയ്ക്കുന്നു. കിമോറ നായകനെ കൊല്ലുമെന്നായിരുന്നു കണക്കുകൂട്ടല്. പക്ഷേ കഥാ നായകന് കിമോറയെ കൊന്നു. സഹായിച്ചത് പെഗസസ് ആയിരുന്നു. ഇപ്പോഴെന്താ കഥ. ഒരു ആപ്പ് ഇറങ്ങിയിരിക്കുന്നു. ഇസ്രേല്കാരുടെ വക. അവിടത്തെ സൈബര് കമ്ബനിയായ എന്.എസ്.ഒ ഗ്രൂപ്പാണ് തന്തപ്പടികള്. ഈ ആപ്പ് ആണ് ചോര്ത്തലിനുള്ള വീരപ്പന്. പേര് പെഗസസ്. തന്നിമിത്തം പാര്ലമെന്റ് നടക്കുന്നില്ല. കേമന്മാര്ക്കും നേതാക്കന്മാര്ക്കും ഉറക്കമില്ല. ചോര്ത്തല് വിദ്യകിട്ടാന് രാജ്യങ്ങള് കാശിറക്കി. കോടികള് കൂട്ടംകൂട്ടമായി പറന്നു. വെളിപ്പെട്ട ഒരു കണക്കുണ്ട്. 60 കോടി വിട്ടാല് 50 സ്മാര്ട്ട് ഫോണ് ചോര്ത്താം. രഹസ്യങ്ങള് പലതും അങ്ങനെ ഇങ്ങുപോരും. ഇതുവരെ ചോര്ത്തപ്പെട്ടത് ലോകത്താകെ 50,000 ഫോണുകള്. എന്നാ ഫോണിന്റെ കാര്യമുണ്ടല്ലോ. അതുപറയുമ്ബോള് ഒരുകാര്യം ഓര്മ്മ വരുന്നു. വാജ്പേയ് പ്രധാനമന്ത്രിയായിരുന്ന കാലം. ഒരിക്കല് അദ്ദേഹം പാകിസ്ഥാനിലേക്ക് ക്ഷണിക്കപ്പെട്ടു. ചെന്നു. അന്ന് മുഷാറഫ് ആണ് അവിടത്തെ ഭരണാധികാരി. അതിയാന് വാജ്പേയിയോട് ടെലികമ്മ്യൂണിക്കേഷനില് പാകിസ്ഥാന്റെ നേട്ടങ്ങളെക്കുറിച്ച് പറഞ്ഞു. എന്നിട്ട് വാജ്പേയിയെ അത് കാണിക്കാന് കൊണ്ടുപോയി. അവിടെവച്ച് വാജ്പേയ് നരകത്തിലേക്ക് ഒരു വിളി വിളിച്ചു. മുസോളിനിയെ കിട്ടി. അഞ്ചുമിന്നിട്ടോളം അവര് സംസാരിച്ചു. പിന്നെ നിറുത്തി. ഈ വിളിക്ക് എന്ത് ചെലവാകുമെന്ന് വാജ്പേയ് തിരക്കി. 50 രൂപ എന്ന് മുഷാറഫ് അറിയിച്ചു. നാളുകള്ക്കുശേഷം. മുഷാറഫ് ഇന്ത്യയില്വന്നു. എന്നിട്ട് ഇവിടത്തെ ടെലികമ്മ്യൂണിക്കേഷന് നേട്ടങ്ങള് കാണണമെന്ന് പറഞ്ഞു. . മുഷാറഫിനെ ടെലികമ്മ്യൂണിക്കേഷന് കേന്ദ്രത്തിലേക്ക് ആനയിച്ചു. അദ്ദേഹത്തിനും നരകത്തിലേക്ക് വിളിക്കണമെന്നായി. വിളിച്ചു. ഹിറ്റ്ലറുമായി അഞ്ചുമിനിട്ട് സംസാരിച്ചു. ഈ വിളിക്ക് ബില് തുക എത്രയാകുമെന്ന് മുഷാറഫ് തിരക്കി. 500 രൂപയാകുമെന്ന് ഒരു ഉന്നത ഉദ്യോഗസ്ഥന് അറിയിച്ചു. മുഷാറഫ് ഒരു ആക്കിയ ചിരി ചിരിച്ചു. എന്നിട്ട് ചോദിച്ചു: ഇവിടെ ടെലിഫോണ് വിളിക്ക് ഇത്രയും ചെലവ് വരുമോ? ഉന്നത ഉദ്യോഗസ്ഥന് ഭവ്യതയോടെ മറുപടി കൊടുത്തു: ആകും സര്. ഇന്ത്യയില്നിന്ന് നരകത്തിലേക്ക് ഒരുപാട് ദൂരമുണ്ട്. പാകിസ്ഥാനും നരകവും തമ്മില് ഒരു ലോക്കല് കാളിന്റെ അകലമല്ലെയുള്ളു. മുഷാറഫ് മിണ്ടിയില്ല. ഫോണ്: 9447555055.